9. ΝΟΜΟΘΕΤ. ΔΙΑΤΑΓΜΑ 414 της 21/23 Αυγ. 1941 Περί αποβολής της ισχύος αποφάσεων εκδοθεισών κατά τας διατάξεις του Νόμ. 3514 Άρθρον μόνον Αποφάσεις εκδοθείσαι κατά τας διατάξεις του Ν. 3514 έστω και αν κατέστησαν οριστικαί και τελεσίδικοι εφ’ όσον πληρούνται αι προϋποθέσεις του άρθρου μόνου του από 25/28 Ιουλ. 1941 Ν.Δ. περί απαλλαγής επαγγελματιών και βιοτεχνών κλπ., (ανωτ. αρ. 7) περί ου αποφαίνεται ο Πρόεδρος των Πρωτοδικών της περιφερείας του εκδόντος την απόφασιν δικαστηρίου δικάζων επί τη αιτήσει του οφειλέτου κατά τας διατάξεις του άρθρ. 634 της Πολ. Δικονομίας κηρύσσονται υπό τούτου ανεκτέλεστοι και αποβάλλουν την ισχύν των. Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 